Dina Minggu esuk-esuk Pak Saiman wis negor wit gedhang sing kebeneran wis suluh. Pak Saiman uga opek papah wit klapa cacah siji sing blarake wis tuwa. Doni sing ngancani bapake neng kebon bola-bali ingak-inguk dalan tumuju kebone. Ngarep-arep tekane kanca-kancane sing wis kangsen arep teka saperlu ajar gawe lan dolanan jaranan lan perang-perangan sing luwih sehat lan kreatif.